CELEX: 62005TA0185
Language: el
Date: 2008-11-20 00:00:00
Title: Υπόθεση T-185/05: Απόφαση του Πρωτοδικείου της 20ής Νοεμβρίου 2008 — Ιταλία κατά Επιτροπής (Γλωσσικό καθεστώς — Λεπτομέρειες εφαρμογής στον τομέα των προσλήψεων στην υπηρεσία της Ευρωπαϊκής Ενώσεως — Προσφυγή ακυρώσεως που στηρίζεται στο άρθρο 230 ΕΚ — Προσφυγή ασκούμενη από κράτος μέλος, αφενός, κατά αποφάσεως της Επιτροπής να δημοσιεύει τις ανακοινώσεις κενής θέσεως για θέσεις ανωτέρων στελεχών στα αγγλικά, στα γαλλικά και στα γερμανικά και, αφετέρου, κατά ανακοινώσεως κενής θέσεως της Επιτροπής δημοσιευθείσας στις εν λόγω τρεις γλώσσες, προς πλήρωση της θέσεως του γενικού διευθυντή του OLAF — Παραδεκτό — Προθεσμία ασκήσεως προσφυγής — Πράξεις δεκτικές προσφυγής — Αιτιολογία — Άρθρα 12 ΕΚ, 230 ΕΚ και 290 ΕΚ — Κανονισμός 1 — Άρθρα 1δ και 27 του ΚΥΚ — Αρχή της απαγορεύσεως των διακρίσεων)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/20
            
         Απόφαση του Πρωτοδικείου της 20ής Νοεμβρίου 2008 — Ιταλία κατά Επιτροπής
   (Υπόθεση T-185/05) (1)
   
   (Γλωσσικό καθεστώς - Λεπτομέρειες εφαρμογής στον τομέα των προσλήψεων στην υπηρεσία της Ευρωπαϊκής Ενώσεως - Προσφυγή ακυρώσεως που στηρίζεται στο άρθρο 230 ΕΚ - Προσφυγή ασκούμενη από κράτος μέλος, αφενός, κατά αποφάσεως της Επιτροπής να δημοσιεύει τις ανακοινώσεις κενής θέσεως για θέσεις ανωτέρων στελεχών στα αγγλικά, στα γαλλικά και στα γερμανικά και, αφετέρου, κατά ανακοινώσεως κενής θέσεως της Επιτροπής δημοσιευθείσας στις εν λόγω τρεις γλώσσες, προς πλήρωση της θέσεως του γενικού διευθυντή του OLAF - Παραδεκτό - Προθεσμία ασκήσεως προσφυγής - Πράξεις δεκτικές προσφυγής - Αιτιολογία - Άρθρα 12 ΕΚ, 230 ΕΚ και 290 ΕΚ - Κανονισμός 1 - Άρθρα 1δ και 27 του ΚΥΚ - Αρχή της απαγορεύσεως των διακρίσεων)
   (2009/C 6/40)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωποι: I. Braguglia και M. Fiorilli, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: L. Cimaglia και P. Aalto)
   
      Παρεμβαίνοντες προς στήριξη των αιτημάτων της προσφεύγουσας: Βασίλειο της Ισπανίας (εκπρόσωπος: F. Díez Moreno, abogado del Estado) και Δημοκρατία της Λεττονίας (εκπρόσωποι: αρχικώς E. Balode-Buraka, στη συνέχεια L. Ostrovska)
   Αντικείμενο
   Αίτημα ακυρώσεως, αφενός, της αποφάσεως που έλαβε η Επιτροπή κατά τη 1678η συνεδρίασή της, της 10ης Νοεμβρίου 2004, κατά την οποία οι δημοσιεύσεις προς το κοινό στην Επίσημη Εφημερίδα της Ευρωπαϊκής Ενώσεως των ανακοινώσεων κενής θέσεως για θέσεις ανωτέρων στελεχών θα πραγματοποιούνται στα αγγλικά, στα γαλλικά και στα γερμανικά, κατά τη διάρκεια περιόδου λήγουσας, καταρχήν, την 1η Ιανουαρίου 2007 και, αφετέρου, της ανακοινώσεως κενής θέσεως COM/2005/335 για τη θέση γενικού διευθυντή (βαθμού A* 15/ A* 16) της Ευρωπαϊκής Υπηρεσίας Καταπολεμήσεως της Απάτης (OLAF), που δημοσίευσε η Επιτροπή στις 9 Φεβρουαρίου 2005 (ΕΕ C 34 A, σ. 3).
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει την απόφαση που έλαβε η Επιτροπή κατά τη 1678η συνεδρίασή της, της 10ης Νοεμβρίου 2004, σύμφωνα με την οποία οι δημοσιεύσεις προς το κοινό στην Επίσημη Εφημερίδα της Ευρωπαϊκής Ενώσεως των ανακοινώσεων κενής θέσεως για θέσεις ανωτέρων στελεχών πραγματοποιούνται στα αγγλικά, στα γαλλικά και στα γερμανικά, κατά τη διάρκεια περιόδου που επρόκειτο να λήξει την 1η Ιανουαρίου 2007.
            
         
               2)
            
            
               Ακυρώνει την ανακοίνωση κενής θέσεως COM/2005/335 για τη θέση γενικού διευθυντή (βαθμού A* 15/A* 16) της Ευρωπαϊκής Υπηρεσίας Καταπολεμήσεως της Απάτης (OLAF), την οποία δημοσίευσε η Επιτροπή στις 9 Φεβρουαρίου 2005 (ΕΕ C 34 A, σ. 3).
            
         
               3)
            
            
               Κάθε διάδικος φέρει τα δικά του δικαστικά έξοδα.
            
         
      (1)  EE C 155 της 25.6.2005.